**Декоративно финално покритие на водна основа с цветни светлинни отблясъци**

ХАРАКТЕРИСТИКИ:

**EVENTI** представлява декоративен продукт за вътрешни и външни стени (само **EVENTI CLASSIC**), който позволява да се получат специфични цветни светлинни ефекти с блестящи отразявания, които напомнят игрите на светлини и сенки на небето и на морето. Качествените пигменти, съдържащи се в продукта, са в състояние да ориентират светлината и придадат на повърхностите, върху които той е нанесен, мек копринен вид. В зависимост от количеството и от типа на използвания пигмент за оцветяването на продукта, може да се получи повече или по-малко покриващ ефект.

**EVENTI** се предлага в три разновидности – неутрална основа, сребърна и златна, съответно наименовани:

* **EVENTI CLASSIC**
* **EVENTI SILVER**
* **EVENTI GOLD**

**EVENTI** представлява продукт на основата на акрилно свързващо вещество – за разновидностите **SILVER** и **GOLD** и акрилно-силиконно – за разновидността **CLASSIC**.

ОБЛАСТИ НА ИЗПОЛЗВАНЕ:

**EVENTI CLASSIC** може да се използва за декориране на вътрешни повърхности, но също така и за външни стени.

**EVENTI SILVER** и **EVENTI GOLD** се използват само за вътрешно приложение.

**EVENTI** може да се използва в качеството си на декоративно финално покритие върху стени и тавани, имащи повърхности от зидария, строителна мазилка, бетон, цимент, гипс и производните му, гипсокартон, стари бои, дърво, мазонит (вид шперплат), фаезит (звукоизолационен дървесно-влакнест материал), изпечени и двойноизпечени керамични покрития, хартия, картон, метални покрития, сплави, пластмасови материали, стига да са съответно подготвени с подходящите праймери. **EVENTI** е специално предназначен за прилагане в частни жилища, в синхрон с новите тенденции за обзавеждане на интериори, както и в обществени помещения, като кафенета, диско-барове, дискотеки, ресторанти, хотели и др.

ПОДГОТОВКА НА НОСЕЩИТЕ ОСНОВИ:

Носещите основи трябва да бъдат с възможно най-малко недостатъци.

Да се остържи, изчетка и премахне старата боя или не добре закрепени части от мазилката или подложката. Да се осигури здрава, суха и чиста повърхност. Да се отстранят предварително евентуални просмуквания на влага. В случай на наличие на петна от влага, пушек или цигарен дим, е необходимо да се нанесе предварително подходящ неутрализиращ грунд. Да се елиминират замърсяванията от плесени, гъби и водорасли посредством продукта **MUROSANO RINASANTE**. Да се подмажат евентуални пукнатини и цепнатини, да се загладят неравностите.

ПРИЛАГАНЕ:

Да се нанесе върху повърхностите от зидария, една първа ръка с **PRIMER A CONCENTRATO**, разреден с вода в съотношение 1:4 и положен, така че добре да насити повърхността; върху дърво, метал или пластмасови материи, да се нанесе подходящ праймер. След около 12 часа, да се нанесе, като подложна ръка, **PROTEXIL ® FINE** с бял цвят, посредством четка или валяк. След около 12 часа, да се положат една или две ръце от **EVENTI** с четка тип *spalter*, като се правят кръстосани полагания.

ПРЕПОРЪКИ:

* **Преди употреба, продуктът трябва да се разбърка старателно.**
* **Преди да се пристъпи към нанасянето, да се подсигури наличието на идеално суха и „узряла” носеща основа, идеално закрепена към долния слой, отсъствието на замърсявания, омаслявания, мухъл, плесен, гъбички, бактерии, соли и всичко друго, което би могло да наруши адхезията (сцеплението) или успешното завършване на операцията.**
* **Опаковките да се съхраняват, като се изключи възможност от замръзване (минимум + 5º С).**
* **Да се съхранява на хладно, сухо и защитено от слънчеви лъчи място.**
* **Продуктът да се използува при температура на околната среда и на носещата основа между + 8º С и + 35º С, при относителна влажност, непревишаваща 75 %.**
* **Да се избягва изсъхването да става при температура на околната среда и на носещата основа по-ниска от + 5º С.**
* **Да не се полага при риск от престоящ валеж, при силно слънце, при силен вятър или при продължителна мъгла, в случай на външно приложение.**
* **В случай на външно приложение, да се защитят фасадите от силен дъжд през времето, необходимо за пълното изсъхване на продукта.**
* **Да се осигурят скелета, с цел да се осигури непрекъснатост на работата до архитектурните прекъсващи елементи, като по този начин се избегне образуването на наслагвания, прехвърляния и разлики в цвета.**
* **Да се осигури достатъчно количество от една единствена партида за работата или колкото може по-малко боя за свършване на определените части на работата, с цел да не се прояви очевидна разлика в тоналността.**
* **Да се измият с вода инструментите, веднага след употребата им.**

ТЕХНИЧЕСКИ ДАННИ:

**РАЗРЕЖДАНЕ** не е необходимо

**РАЗХОДНА НОРМА** 6 – 7 m2/l = 0.140 – 0.170 l/m2 за ръка

**ОПАКОВКА** 4 l и 1 l

**СЪХРАНЕНИЕ** в здраво запечатани опаковки, защитени от замръзване – до 12 месеца и повече.

**ЦВЕТОВЕ** Колекция цветове **EVENTI:**

* 25 цвята **EVENTI CLASSIC** (21 за външно/вътрешно полагане; 4 само за вътрешно полагане)
* 25 цвята **EVENTI SILVER**
* 25 цвята **EVENTI GOLD**

|  |  |  |
| --- | --- | --- |
| **ТЕХНИЧЕСКИ ЕКСПЛОАТАЦИОННИ ХАРАКТЕРИСТИКИ** | **EVENTI CLASSIC** | **EVENTI SILVER и****EVENTI GOLD** |
| Водопоглъщаемост (UNI EN 1062-3:2008) | W24 = 0.199 kg/m2t1/2Средна проницаемост (Клас W2) |  |
| Установяване на проницаемостта към водни пари (UNI EN ISO 7783-2:2001) | Sd = 0.0268 m (дебелина = 189 μm)Μ = 142Висока проницаемост по отношение на пàрите (Клас V1) | Sd = 0.0170 m (дебелина = 166 μm)Μ = 103Висока проницаемост по отношение на пàрите (Клас V1) |
| Оценяване на издръжливостта на миене и остъргване (UNI 10560:1996) | Без следа от остъргване след 5000 цикъла | проницаемост по отношение на пàрите (Клас V1)Оценяване на издръжливостта на миене и остъргване (UNI 10560:1996) 3000 цикъла |
| Цветово изменение (ΔЕ) след остаряване под действието на ултравиолетови лъчи в продължение на 500 часа (UNI 10686:1998) | ΔЕ = 0.44 (изменение по-ниско от 1; неуловимо) |  |
| Поемане на замърсявания (UNI 10792:1999) | ΔL = 1.82Много ниско | ΔL = 1.15Много ниско |

**Класификация в съответствие със Законодателно постановление No 161 от 27.03.2006 г.:**

1) Оцветяване за постигане на декоративни ефекти;

Гранични стойности на емисии от органични летливи съставки (C.O.V.) в g/l:

от 01.01.2007 г. = 300 g/l

 от 01.01.2010 г. = 200 g/l

Максимална стойност на емисии от органични летливи съставки (C.O.V.) в продукта:

50 g/l от подготвеното

Настоящата информация е плод на старателно контролирани изпитания и изразява нашите най-добри и най-актуализирани познания. От друга страна, тази информация се разпространява като индикация и не може да предизвика отговорност от страна на нашата фирма, както и да бъде повод за контестация от какъвто и да е било характер, свързана с използването на описаните продукти. Трябва да се има предвид и факта, че условията на приложение не могат да бъдат контролирани от нашата фирма.

|  |
| --- |
| КРАТКО ОПИСАНИЕ НА АРТ. **0813** **EVENTI** |

Полагане на **EVENTI**, декоративно финално покритие на водна основа със специфични цветни светлинни ефекти с блестящи отразявания. Върху подходящо подготвена носеща основа, посредством полагане върху повърхности от зидария на една първа ръка от **PRIMER A CONCENTRATO**, разреден с вода в съотношение 1:4 и положен до добро насищане; върху дърво, метал или пластмасови материи, се нанася съответен праймер. След около 12 часа, се нанася като подложна ръка **PROTEXIL ® FINE** с бял цвят, посредством четка или валяк. След около 12 часа, се полага една първа ръка от **EVENTI** с четка тип *spalter,* като продукта се разпределя по повърхността с помощта на редуващи се нагоре-надолу движения, регулирайки количеството да бъде равномерно; за постигането на ефект на по-голяма дълбочина, се нанася втора ръка от **EVENTI**.

Продуктите на МР са покрити от „Полица за гаранция на продукта” No 4.078.884-66-8191 на Duomo UniOne Spa – Gruppo Cattolica